《和答郑廷纲通政》
明代·程敏政

银台名重两京传，三载功高翰墨筵。南去地瞻钟阜近，北来人仰郑公贤。

推恩喜奉回銮锦，赠别思临洗句泉。多士只今窥大业，肯从江海计流年。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。